SAN FERNANDO CITY, LA UNION - Uppat nga oras itan ti rotational brownout iti nagduduma a lugar ditoy Amianan a Luzon.
Daytoy ti impakaammo ni Lilibeth Gaydowen, regional corporate communications officer ti National Grid Corporations of the Philippines (NGCP).
Segun kenkuana, saan a mabalin nga ipalubosda a maaramat ti amin a natda a power iti entero a Luzon gapu ta nasken a pagbibingayan daytoy dagiti amin a grid.
Kinunana a makapaspasar pay laeng ita ti ratio wenno generation deficiency ti entero a Luzon grid gapu iti kinakurang ti suplay ti koryente iti laksid ti nangato a demand.
Dinakamatna nga agingga ita ket 55 percent iti ar-aramaten a power ti entero a Luzon ti saan a kabaelan nga isubli ti NGCP gapu pay laeng kadagiti nadadael a 1,500 nga structures kas iti poste kada tower gapu iti idadalapus ti bagyo a ni Glenda.
Gapu iti daytoy, kidkiddawen ti NGCP iti publiko nga aganus dagitoy iti mapaspasaran a rotating brownout gapu ta ar-aramidenda ti amin a kabaelanda tapno maisubli ti umdas a suplay ti koryente nangruna iti South Luzon partikular iti Bicol region.
Idi rabii ket naisublin ti suplay ti koryente iti nagduduma a lugar iti Luzon ngem simmublat met a naaddaan iti power interruption dagiti dadduma a lugar.
ilo_Latn eng_Latn ilo_Latn ilo_Latn ilo_Latn ilo_Latn ilo_Latn